b'\n_START_ARTICLE_\nVerslo liudijimas\n_START_PARAGRAPH_\nVerslo liudijimas \xe2\x80\x93 pa\xc5\xbeyma, suteikianti teis\xc4\x99 verstis joje nurodytu laikotarpiu gamyba ar prekyba._NEWLINE_Verslo liudijimai i\xc5\xa1duodami asmenims, norintiems verstis gamyba ar prekyba. Asmuo, \xc4\xafsigij\xc4\x99s verslo liudijim\xc4\x85 jame nurodytu laiku gali teikti paslaugas, gaminti gaminius ir juos pardavin\xc4\x97ti ar prekiauti. Verslo liudijime nurodoma, kokia b\xc5\xabtent veikla asmuo gali u\xc5\xbesiimti. Jei asmeniui verstis \xc5\xabkine veikla padeda kiti jo \xc5\xa1eimos nariai, tai ir juos galima \xc4\xafra\xc5\xa1yti \xc4\xaf j\xc4\xaf. Paprastai asmenims, turintiems verslo liudijim\xc4\x85, neprivaloma vesti apskait\xc4\x85. U\xc5\xbe verslo liudijim\xc4\x85 yra mokama neatsi\xc5\xbevelgiant \xc4\xaf asmen\xc5\xb3 apyvart\xc4\x85 ir peln\xc4\x85, atsi\xc5\xbevelgiama \xc4\xaf asmens am\xc5\xbei\xc5\xb3, darbingum\xc4\x85, veiklos pob\xc5\xabd\xc4\xaf, veiklos viet\xc4\x85. Pasibaigus verslo liudijimo galiojimo laikui ir asmeniui ne\xc4\xafsigijus naujo ar neprat\xc4\x99sus jo galiojimo, laikoma, kad asmuo nutrauk\xc4\x97 savo veikl\xc4\x85.\n_START_SECTION_\nVerslo liudijimai Lietuvoje\n_START_PARAGRAPH_\nVerslo liudijimas yra patogus tuo, kad nereikia registruoti \xc4\xafmon\xc4\x97s, taip pat norint nutraukti veikl\xc4\x85 nereikia \xc4\xafmon\xc4\x97s i\xc5\xa1registruoti. Jei asmuo ne pensinio am\xc5\xbeiaus, jam reikia papildomai mok\xc4\x97ti socialinio draudimo mokest\xc4\xaf. Be to, jei jo apyvarta per 1 metus vir\xc5\xa1ija daugiau kaip 100 t\xc5\xabkst. Lt., jis turi tapti prid\xc4\x97tin\xc4\x97s vert\xc4\x97s mokes\xc4\x8dio mok\xc4\x97toju. Toks apmokestinimas patogus ir Valstybinei mokes\xc4\x8di\xc5\xb3 inspekcijai, nes asmuo turi sumok\xc4\x97ti mokest\xc4\xaf prie\xc5\xa1 gaudamas Verslo liudijim\xc4\x85 ir jei jis n\xc4\x97ra prid\xc4\x97tin\xc4\x97s vert\xc4\x97s mokes\xc4\x8dio mok\xc4\x97tojas, i\xc5\xa1 jo nereikia i\xc5\xa1ie\xc5\xa1koti joki\xc5\xb3 nesumok\xc4\x97t\xc5\xb3 mokes\xc4\x8di\xc5\xb3.'